section_heading: Dizajn i razvoj
paragraph_text: Prvi prototip G5N1 je imao prvi let dana 10. travnja 1941. godine. Ukupne performanse su bile nezadovoljavajuće, uglavnom zbog kombinacije velike težine istog, nepouzdanosti motora „Mamoru“ i složenosti dizajna. Dovršena su još samo tri prototipa. U pokušaju da sačuvaju projekt, na još dva primjerka su dodani jači motori „Mitsubishi Kasei 12“ i isti su označeni kao „G5N2“. Iako su Mitsubishijevi motori bili pouzdaniji od originalnih „Nakajima Mamoru 11“, zrakoplov je ipak ostao beznadno slab i otkazana je daljnja proizvodnja.